Luk X Factor, lav DR3 om og fokuser mere på programmer om den danske kultur og den kristne kulturarv.

Dansk Folkepartis medieordfører, Morten Marinus, kritiserer DR's sendeflade, som han mener er oversvømmet af for mange mad- og livsstilsprogrammer.

»Det er underligt, at man i et år, hvor man skal bruge så mange penge på Melodi Grand Prix, fortsætter med at pumpe millioner ud på et program som X Factor - oven i købet efter et år, hvor man havde den dårligste sæson rent kvalitetsmæssigt, så vidt jeg vurderer«, siger Morten Marinus.